Na osnovu člana 54 Zakona o državnoj imovini ("Sl. list Crne Gore", br. 21/09 i 40/11), člana 38 stav 1 tačka 9 Zakona o lokalnoj samoupravi ("Sl.list Crne Gore", broj 2/18) i člana 52 Zakona o eksproprijaciji ("Sl. list RCG", br. 55/00, 12/02 i 28/06 i "Sl. list CG", br. 21/08, 30/17 i 75/18), Skupština Glavnog grada - Podgorice, na sjednici održanoj 18. februara 2019. godine, donijela je

**O D L U K U**

**o davanju saglasnosti za zaključenje Sporazuma o naknadi sa**

**Dabetić Velizarom za nesporni dio nekretnina koje su predmet**

**postupka eksproprijacije**

**Član 1**

Daje se saglasnost za zaključenje Sporazuma o naknadi sa ranijim vlasnikom Dabetić Velizarom, u postupku utvrđivanja naknade za nesporni dio nepokretnosti za koje se vodi postupak eksproprijacije pred Upravom za nekretnine - PJ Podgorica, u zahvatu DUP-a "Prvoborac" u Podgorici, a radi izgradnje "Miniobilaznice", sa sljedećim elementima:

1. Glavni grad Podgorica se obavezuje da Dabetić Velizaru iz Podgorice, izmiri pravičnu naknadu za nesporni dio nepokretnosti povodom kojih se vodi postupak eksproprijacije, u ukupnom preostalom iznosu od **373.286,00 eura,** od čega:

* za zemljište iz Ln br.517 KO Podgorica II, ukupne površine 850m2, označeno kao kat.parcela br.1175, livada 3.klase, površine 192m2, dvorište pov. 500m2 i zemljište ispod porodične stambene zgrade br.1 pov.158m2, naknada u iznosu od 250€/m2, odnosno za ukupnu površinu zemljišta iznos od 212.500,00 eura,
* za legalni dio objekta br.1 na kat.parceli br.1175, ukupne neto površine od 235m2, u iznosu od 750,00€/m2, što ukupno iznosi 176.250,00 eura (podrum pov.16 m2, prizemlje pov.102m2 i prvi sprat pov.117m2),
* za zasade, iznos od 4.536,00 eura (što po sva tri osnova čini sudu od 393.286,00 eura).

Navedeni iznosi su utvrđeni u skladu sa sa zvaničnom procjenom Uprave za nekretnine, nalazom ovlašćenog vještaka i shodno praksi izvršenih naknada u istom području.

Obzirom da je Glavni grad - Podgorica Dabetić Velizaru i njegovom pravnom prethodniku - ocu, sada pok. Dabetić Miličku iz dva navrata već isplatio iznose od po 10.000,00 eura (ukupno 20.000,00 eura), to se gore pomenuti ukupni iznos naknade umanjuje za sumu od 20.000,00 eura, tako da **za isplatu preostaje iznos od** **373.286,00 eura.**

Naknada navedene sume od 373.286,00 eura će se isplatiti Dabetić Velizaru u 6 jednakih mjesečnih rata, s tim što će prva rata biti isplaćena u roku od 8 dana od dana zaključenja Sporazuma.

Glavni grad - Podgorica je u obavezi da Dabetić Velizaru i njegovoj porodici isplaćuje naknadu zakupnine za privremeni smještaj u dosadanjim mjesečnim iznosima, za period od 3 mjeseca od dana zaključena Sporazuma.

Glavni grad - Podgorica se obavezuje da nakon zaključenja ovog Sporazuma o istom obavijesti nadležni organ uprave ili Upravni sud pred kojim eventualno bude tekao postupak eksproprijacije u vezi predmetnih nekretnina, u cilju donošenja pravilne odluke i obustavaljanja daljeg postupka.

Dabetić Velizar je saglasan da se Glavni grad - Podgorica uknjiži sa pravom svojine na cjelokupnom predmetnom zemljištu od ukupno 850m2, bez dodatne posebne saglasnosti Dabetić Velizara, a cjelokupni predmetni objekat br.1 je u cjelosti porušen uz saglasnost imenovanog pri izgradnji "Miniobilaznice".

Realizacijom ovog Sporazuma, Dabetić Velizar će se smatrati u potpunosti izmiren za svo zemljište iz Ln br. 517 KO Podgorica II u pov. od 850m2, za sve zasade na istom i za nesporni legalni dio objekta u ukupnoj neto površini od 230m2, te se po tom osnovu isti odriče bilo kakvih dodatnih potraživanja.

**Član 2**

Ovlašćuje se Direkcija za imovinu da u ime Glavnog grada, pred nadležnim notarom u Podgorici zaključi Sporazum o naknadi, u skladu sa ovom odlukom.

**Član 3**

Ova odluka stupa na snagu danom objavljivanja u "Službenom listu Crne Gore - Opštinski propisi".

Broj: 02-030/19-181

Podgorica, 18. februara 2019. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**